FÆLLES HOLDNING (EF) Nr. 18/2005

fastlagt af Rådet den 24. januar 2005

med henblik på vedtagelse af Europa-Parlamentets og Rådets direktiv 2005/…/EF af … om ændring af Rådets direktiv 74/408/EØF om motorkøretøjer for så vidt angår sæder, disses forankringer og nakkestøtter

(EØS-relevant tekst)

(2005/C 111 E/05)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 95,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg (1),

efter proceduren i traktatens artikel 251 (2), og

ud fra følgende betragtninger:

Undersøgelser har vist, at brugen af sikkerhedsseler og fastholdelsesanordninger kan bidrage til en betydelig reduktion af antallet af trafikdræbte og alvorligheden af kvæstelser i tilfælde af ulykker, også hvis køretøjet ruller rundt. Montering af sikkerhedsseler og fastholdelsesanordninger i alle klasser af køretøjer vil uden tvivl være et vigtigt skridt fremad med hensyn til øget trafiksikkerhed og dermed med hensyn til at redde menneskeliv.

I sin beslutning af 18. februar 1986 om fælles foranstaltninger til nedsættelse af antallet af færdselsulykker som led i Fællesskabets program for færdselssikkerhedsåret (3) understregede Europa-Parlamentet behovet for at gøre anvendelse af sikkerhedsseler obligatorisk for alle passagerer, herunder børn, undtagen i køretøjer inden for kollektiv transport. Der skal derfor skelnes mellem busser til kollektiv transport og andre køretøjer med hensyn til obligatorisk montering af sikkerhedsseler og/eller fastholdelsesanordninger.

Indtil Fællesskabets typegodkendelsessystem udvides til at omfatte alle klasser af køretøjer, bør det med henblik på at fremme færdselssikkerheden kræves, at der i køretøjer, der tilhører andre klasser end klasse M1, monteres sæder og sædeforankringer, der er forenelige med montering af sikkerhedsseleforankringer.

Undersøgelser har vist, at det ikke er muligt at forsyne sidevendte sæder med sikkerhedsseler, der giver samme grad af sikkerhed for passagerne som fremadvendte sæder. Af sikkerhedsgrunde er det derfor nødvendigt at forbyde disse sæder i visse klasser af køretøjer.

Målet for dette direktiv, nemlig forbedring af trafiksikkerheden gennem indførelse af obligatorisk montering af sikkerhedsseler i visse klasser af køretøjer, kan ikke i tilstrækkelig grad opfyldes af medlemsstaterne og kan derfor på grund af handlingens omfang bedre gennemføres på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går dette direktiv ikke ud over, hvad der er nødvendigt for at nå dette mål —

UDSTEDT FØLGENDE DIREKTIV:

Artikel 1

Ændringer af direktiv 74/408/EØF

I direktiv 74/408/EØF foretages følgende ændringer:

»Køretøjer i klasse M2 og M3 underopdeles i grupper som fastlagt i del 2 i bilag I til Europa-Parlamentets og Rådets direktiv 2001/85/EF af 20. november 2001 om særlige bestemmelser for køretøjer, der anvendes til personbefordring og har flere end otte siddepladser ud over førerens plads (7) .

»bagudvendt sæde«: et sæde, der kan anvendes, når køretøjet er i bevægelse, og som vender mod køretøjets bagende på en sådan måde, at sædets lodrette symmetriplan danner en vinkel på mindre end + 10o eller – 10o i forhold til køretøjets lodrette symmetriplan

»fremadvendt sæde«: et sæde, der kan anvendes, når køretøjet er i bevægelse, og som vender mod køretøjets forende på en sådan måde, at sædets lodrette symmetriplan danner en vinkel på mindre end + 10o eller – 10o i forhold til køretøjets lodrette symmetriplan

»Sæde«: en anordning, som enten er sammenbygget med køretøjets konstruktion eller ikke, som er komplet med beklædning, og som giver siddeplads til én voksen. Udtrykket dækker både et enkelt sæde og en del af et bænkesæde med plads til én person.

»bagudvendt sæde«: et sæde, der kan anvendes, når køretøjet er i bevægelse, og som vender mod køretøjets bagende på en sådan måde, at sædets lodrette symmetriplan danner en vinkel på mindre end + 10o eller – 10o i forhold til køretøjets lodrette symmetriplan

»fremadvendt sæde«: et sæde, der kan anvendes, når køretøjet er i bevægelse, og som vender mod køretøjets forende på en sådan måde, at sædets lodrette symmetriplan danner en vinkel på mindre end + 10o eller – 10o i forhold til køretøjets lodrette symmetriplan

Artikel 2

Gennemførelse

1. Fra … (8) må medlemsstaterne for så vidt angår sæder, disses forankringer og nakkestøtter, hvis disse er i overensstemmelse med kravene i direktiv 74/408/EØF som ændret ved nærværende direktiv:

2. Fra … (9) skal medlemsstaterne for så vidt angår sæder, disses forankringer og nakkestøtter, hvis disse ikke er i overensstemmelse med kravene i direktiv 74/408/EØF som ændret ved nærværende direktiv med hensyn til nye typer af køretøjer:

3. Fra … (10) skal medlemsstaterne for så vidt angår sæder, disses forankringer og nakkestøtter, hvis disse ikke er i overensstemmelse med kravene i direktiv 74/408/EØF som ændret ved nærværende direktiv:

anse typeattester, som ledsager nye køretøjer, for ikke længere at være gyldige for så vidt angår bestemmelserne i artikel 7, stk. 1, i direktiv 70/156/EØF

Artikel 3

Gennemførelse i national ret

1. Medlemsstaterne vedtager og offentliggør inden den … (11) de love og administrative bestemmelser, der er nødvendige for at efterkomme dette direktiv. De underretter straks Kommissionen herom.

2. Medlemsstaterne anvender disse bestemmelser fra den … (12).

3. Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

4. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 4

Ikrafttræden

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 5

Adressater

Dette direktiv er rettet til medlemsstaterne.

(1) EUT C 80 af 30.3.2004, s. 6.

(2) Europa-Parlamentets udtalelse af 17.12.2003 (EUT C 91 E af 15.4.2004, s. 487), Rådets fælles holdning af 24. januar 2005 og Europa-Parlamentets holdning af ... (endnu ikke offentliggjort i EUT).

(3) EFT C 68 af 24.3.1986, s. 35.

(4) EFT L 42 af 23.2.1970, s. 1. Senest ændret ved Kommissionens direktiv 2004/78/EF (EUT L 153 af 30.4.2004, s. 103).

(5) EFT L 221 af 12.8.1974, s. 1. Senest ændret ved tiltrædelsesakten af 2003.

(6) EFT L 186 af 25.7.1996, s. 28.

(7) EFT L 42 af 13.2.2002, s. 1.«

(8) Datoen i artikel 3, stk. 2.

(9) Seks måneder efter datoen i stk. 1.

(10) 18 måneder efter datoen i stk. 1.

(11) Seks måneder efter dette direktivs ikrafttræden.

(12) Seks måneder og én dag efter dette direktivs ikrafttræden.

RÅDETS BEGRUNDELSE

I. INDLEDNING

Direktivforslaget, som Kommissionen forelagde den 20. juni 2003 (1), er baseret på EF-traktatens artikel 95.

Det Økonomiske og Sociale Udvalg afgav udtalelse (2) den 10. december 2003.

Europa-Parlamentet afsluttede sin førstebehandling og afgav udtalelse den 17. december 2003 (3).

Rådet vedtog den 24. januar 2005 sin fælles holdning som gengivet i dok. 11935/04.

II. FORMÅL

Formålet med dette direktivforslag er at ændre Rådets direktiv 74/408/EØF af 22. juli 1974, senest ændret ved Kommissionens direktiv 96/37/EF, om tilnærmelse af medlemsstaternes lovgivning med hensyn til sæder til motorkøretøjer, for at pålægge montering af sikkerhedsseler i andre køretøjer end personbiler.

Følgende to direktiver vedrører ligeledes montering af sikkerhedsseler i køretøjer:

— Rådets direktiv 77/541/EØF af 28. juni 1977, senest ændret ved Kommissionens direktiv 2000/3/EF, om indbyrdes tilnærmelse af medlemsstaternes lovgivning om sikkerhedsseler og fastholdelsesanordninger i motordrevne køretøjer

— Rådets direktiv 76/115/EØF af 18. december 1975, senest ændret ved Kommissionens direktiv 96/38/EØF, om tilnærmelse af medlemsstaternes lovgivning om sikkerhedsselers forankring i motordrevne køretøjer.

Med henblik på obligatorisk montering af sikkerhedsseler i alle køretøjer foreslår Kommissionen, at de tre direktiver ændres samtidigt. Under hensyntagen til, at det endelige mål med den foreslåede aktion er at forbedre trafiksikkerheden, bør disse vedtages samtidigt og gennemføres på samme dato.

III. ANALYSE AF DEN FÆLLES HOLDNING

1. Generelt

I den fælles holdning, som blev vedtaget med enstemmighed har Rådet:

— ændret artikel 1, idet det medtager klapsæder i direktivets anvendelsesområde og indføjer definitioner af forskellige sæderetninger med henblik på inddeling i kategorier

— udsat en række ikrafttrædelsesdatoer, som er anført i artikel 2

— forkastet Europa-Parlamentets tre ændringer: — Europa-Parlamentets ændring 3 om indføjelse af en ny betragtning 8a om, at Kommissionen skal gennemføre test af sidevendte passagersæder, blev forkastet, da Rådet ikke mener, der er behov for flere test for at nå frem til den konklusion, at sidevendte sæder er farlige for passagererne i alle former for køretøjer. — Europa-Parlamentets ændring 1 og 2 om indskrænkning i artikel 1 af forbuddet mod montering af sidevendte sæder i visse kategorier af køretøjer blev forkastet, fordi Rådet er enigt med Kommissionen i, at der skal være forbud mod sidevendte sæder i alle former for køretøjer af hensyn til passagerernes sikkerhed.

2. Nye elementer i den fælles holdning i forhold til Kommissionens forslag

Artikel 1, nr. 1

Henvisning til, at direktivet ikke finder anvendelse på klapsæder, udgår.

Nr. 2):

— Kravet om, at medlemsstaterne skal forbyde montering af sidevendte sæder er flyttet til artikel 2 vedrørende gennemførelsen.

— Anvendelsesområdet for forbuddet mod sidevendte sæder er blevet præciseret.

Der er indføjet to nye numre (nr. 3) og 4)) til definition af de forskellige sæderetninger: fremadvendte sæder, bagudvendte sæder og sidevendte sæder.

Nr. 5) (tidligere nr. 3):

I et nyt nummer præciseres det, at det automatiske låsesystem, der kræves for klapsæder, ikke gælder for klapsæder, der er monteret i kørestolsområdet i køretøjer i klasse M2 eller M3, gruppe I, II eller A (bybusser).

Artikel 2

Alle datoer for direktivets gennemførelse er udsat og erstattet af fleksible datoer, som afhænger af, hvornår dette nye direktiv vedtages.

IV. KONKLUSION

Rådet vedtog med enstemmighed den fælles holdning, som stort set er i overensstemmelse med Kommissionens forslag. De væsentligste ændringer i forhold til Kommissionens forslag er for det første, at direktivets anvendelsesområde udvides til at omfatte klapsæder og for det andet, at der gives definitioner af forskellige sæderetninger. Desuden er der sket en tilpasning af datoerne for direktivets omskrivning og ikrafttræden.

(1) Dok. 10888/03 ENT 115 CODEC 909.

(2) EUT C 80 af 30.3.2004, s. 6.

(3) EUT C 91 E af 15.4.2004, s. 487.